ddrg/super_eurlex huggingface dataset:
32003D0901
24.12.2003 EUROOPA LIIDU TEATAJA L 340/54
NÕUKOGU OTSUS
17. detsember 2003,
Euroopa Ühenduse ja teatud kolmandate riikide (Aserbaidžaan, Kasahstan , Tadžikistan ja Türkmenistan)
vahelistekahepoolsetetekstiiltoodetegakauplemiselepinguteallkir jastamisejaajutisekohaldamisekohta
(2003/901/EÜ)
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle
artiklit 133 koostoimes artikli 300 lõike 2 esimese lõigu esimeselausega,
võttes arvesse komisjoni ettepanekut,
ning arvestades järgmist:
(1) Komisjon on ühenduse nimel pidanud läbirääkimisi kahe-
poolsete lepingute üle, mis käsitlevad olemasolevate
EuroopaÜhendusejateatudkolmandateriikide(Aserbaid-žaan, Kasahstan, Tadžikistan ja Türkmenistan) vahelistekahepoolsetetekstiiltoodetegakauplemiselepingutepiken-damist.
(2) Lepingudtuleksühendusenimelallkirjastadatingimusel,et
need oleks võimalik sõlmida hilisemal kuupäeval.
(3) Asjakohane on kohaldada neid lepinguid ajutiselt alates
1.jaanuarist2004kuninendesõlmimiseksvajalikemenet-lustelõpuleviimisenivastastikusekohaldamisepõhimõttel,ON VASTU VÕTNUD JÄRGMISE OTSUSE:
Artikkel 1
Tingimusel, et need oleks võimalik sõlmida hilisemal kuupäeval,onnõukogueesistujalkäesolevagaõigusmäärataisikud,kellelonõigusallkirjastadaEuroopaÜhendusenimelEuroopaÜhendusejateatud kolmandate riikide (Aserbaidžaan, Kasahstan, TadžikistanjaTürkmenistan)vahelisedtekstiiltoodetegakauplemiselepingud.
Artikkel 2
Artiklis 1 nimetatud lepinguid kohaldatakse ajutiselt alates1. jaanuarist 2004 vastastikuse kohaldamise põhimõttel kuninende sõlmimiseks vajalike menetluste lõpuleviimiseni.
Lepingute tekstid lisatakse käesolevale otsusele.
Brüssel, 17. detsember 2003
Nõukogu nimel
eesistuja
G. ALEMANNO184 ET Euroopa Liidu Teataja 11/48. kd
Komisjoni otsus,

23. mai 2003,

millega muudetakse Ameerika Ühendriikide osas otsust 92/452/EMÜ, millega kehtestatakse kolmandate riikide heakskiidetud embrüokogumisrühmade ja embrüotootmisrühmade nimekirjad veiste embrüote ekspordiks ühendusse

(teatavaks tehtud numbri K(2003) 1643 all)

(EMPs kohaldatav tekst)

(2003/391/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 25. septembri 1989. aasta direktiivi 89/556/EMÜ loomatervishoiu nõuete kohta, millega reguleeritakse koduveiste embrüote ühendusesisest kaubandust ja kolmandatest riikidest importimist, [1] viimati muudetud määrusega (EÜ) nr 806/2003, [2] eelkõige selle artiklit 8,

ning arvestades järgmist:

(1) Komisjoni otsuses 92/452/EMÜ, [3] viimati muudetud otsusega 2003/151/EÜ, [4] on sätestatud, et liikmesriigid tohivad embrüoid importida ainult sellistest kolmandatest riikidest, kus nad on kogutud, töödeldud ja ladustatud kõnealuses otsuses loetletud embrüokogumisrühmade poolt. Ameerika Ühendriigid on palunud teha selle riigi kannete osas kõnealusesse loeteludesse muudatusi.

(2) Ameerika Ühendriigid on esitanud tagatised direktiivi 89/556/EMÜ asjakohaste eeskirjade täitmise kohta ning kõnealuse riigi veterinaarteenistused on asjaomased kogumisrühmad ühendusse eksportimiseks ametlikult heaks kiitnud.

(3) Seepärast tuleks otsust 92/452/EMÜ vastavalt muuta.

(4) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega,

ON VASTU VÕTNUD KÄESOLEVA OTSUSE:

Artikkel 1

Otsuse 92/452/EMÜ lisa muudetakse järgmiselt.

1. Jäetakse välja järgmine Ameerika Ühendriikide rühmasid käsitlev rida:

"USA | | 96NY089 E1062 | | Toole Veterinary Clinic 388 Erieville Road Erieville, NY | Dr. Robert Toole" |

2. Lisatakse järgmine Ameerika Ühendriikide rühmasid käsitlev rida:

"USA | | 02CA106 E752 | | Lander Veterinary Clinic 2930 Lander Ave Turlock, CA 95380 | Dr. Larry Lanzon" |

Artikkel 2

Käesolevat otsust kohaldatakse alates 6. juunist 2003.

Artikkel 3

Käesolev otsus on adresseeritud liikmesriikidele.

Brüssel, 23. mai 2003

Komisjoni nimel

komisjoni liige

David Byrne

[1] EÜT L 302, 19.10.1989, lk 1.

[2] EÜT L 122, 16.5.2003, lk 1.

[3] EÜT L 250, 29.8.1992, lk 40.

[4] EÜT L 59, 4.3.2003, lk 26.

--------------------------------------------------
Euroopa Liidu Teataja L 027 , 01/02/2003 Lk 0031 - 0032



Komisjoni otsus, 30. jaanuar 2003, millega muudetakse otsust 97/468/EÜ seoses Eesti ja Namiibia ettevõtete arvamisega nende kolmandate riikide ettevõtete ajutistesse loeteludesse, millest liikmesriigid lubavad importida jahiulukiliha (teatavaks tehtud numbri K(2003) 333 all) (EMPs kohaldatav tekst) (2003/73/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. juuni 1995. aasta otsust 95/408/EÜ nende kolmandate riikide ettevõtete ajutiste loetelude koostamise tingimuste kohta, millest liikmesriikidel on vaheperioodil lubatud importida teatavaid loomse päritoluga tooteid, kalatooteid või elusaid kahepoolmelisi karploomi, [1] viimati muudetud otsusega 2001/4/EÜ, [2] eriti selle artikli 2 lõikeid 1 ja 4, ning arvestades järgmist: (1) Komisjoni otsusega 97/468/EÜ, [3] viimati muudetud otsusega 2002/672/EÜ, [4] on koostatud kolmandates riikides asuvate jahiulukiliha tootvate ettevõtete ajutised loetelud. (2) Eesti ja Namiibia on saatnud loetelud jahiulukiliha tootvatest ettevõtetest, mille puhul pädevad asutused tõendavad, et need vastavad ühenduse eeskirjadele. (3) Et kohapealseid kontrolle ei ole veel läbi viidud, ei või vastavalt otsuse 95/408/EÜ artikli 2 lõikele 4 sellistest ettevõtetest imporditavate toodete füüsiliste kontrollide sagedust vähendada. (4) Seepärast tuleks otsust 97/468/EÜ vastavalt muuta. (5) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 97/468/EÜ lisa muudetakse vastavalt käesoleva otsuse lisale. Artikkel 2 Käesolevat otsust kohaldatakse alates 4. veebruarist 2003. Artikkel 3 Käesolev otsus on adresseeritud liikmesriikidele. Brüssel, 30. jaanuar 2003 Komisjoni nimel komisjoni liige David Byrne [1] EÜT L 243, 11.10.1995, lk 17. [2] EÜT L 2, 5.1.2001, lk 21. [3] EÜT L 199, 26.7.1997, lk 62. [4] EÜT L 228, 24.8.2002, lk 26. -------------------------------------------------- LISA Lisasse lisatakse vastavalt ISO-koodi tähestikjärjestusele järgmine tekst: "País: Estonia — Land: Estland — Land: Estland — Χώρα: Εσθoνια — Country: Estonia — Pays: Estonie — Paese: Estonia — Land: Estland — País: Estónia — Maa: Viro — Land: Estland 1 | 2 | 3 | 4 | 5 | 6 | 34 | AS Villem Lihakaup | Aruküla | Harju | PH | | País: Namibia — Land: Namibia — Land: Namibia — Χώρα: Ναμίμπια — Country: Namibia — Pays: Namibie — Paese: Namibia — Land: Namibië — País: Namíbia — Maa: Namibia — Land: Namibia 1 | 2 | 3 | 4 | 5 | 6 | 21 | State Veterinary Marintal Abbatoir | Marintal | Hardap Region | PH" | | --------------------------------------------------
Euroopa Liidu Teataja L 087 , 04/04/2003 Lk 0012 - 0012



Komisjoni otsus, 3. aprill 2003, millega muudetakse otsust 92/486/EMÜ ANIMO serverkeskuse ja liikmesriikide vahelise koostöö vormi sisseseadmise kohta (teatavaks tehtud numbri K(2003) 1104 all) (EMPs kohaldatav tekst) (2003/236/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta direktiivi 90/425/EMÜ, milles käsitletakse veterinaar- ja zootehnilisi kontrolle, mida kohaldatakse ühendusesiseses kaubanduses teatavate elusloomade ja toodete suhtes seoses siseturu väljakujundamisega, [1] viimati muudetud Euroopa Parlamendi ja nõukogu direktiiviga 2002/33/EMÜ, [2] eriti selle artikli 20 lõiget 3, ning arvestades järgmist: (1) Kuni luuakse uue arvutisüsteemi ülesehitust, eelkõige ANIMO võrgus kasutatavat osa, mis on määratletud komisjoni 30. detsembri 2002. aasta otsuses 2003/24/EÜ ühtse veterinaaria-alase elektroonilise süsteemi väljatöötamise kohta, [3] tuleks tagada kõnealuse võrgu järjepidevus. (2) 25. septembri 1992. aasta otsust 92/486/EMÜ ANIMO serverkeskuse ja liikmesriikide vahelise koostöö vormi sisseseadmise kohta, [4] viimati muudetud otsusega 2002/615/EÜ, [5] tuleks vastavalt muuta. (3) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 92/486/EMÜ artikli 2a lõike 7 esimene lõik asendatakse järgmisega: "Ajavahemikul 1. aprill 2003 – 31. märts 2004 tagavad artikliga 1 ettenähtud kooskõlastamisasutused, et kõnealuses artiklis osutatud lepinguid pikendatakse ühe aasta võrra." Artikkel 2 Käesolevat otsust kohaldatakse alates 1. aprillist 2003. Artikkel 3 Käesolev otsus on adresseeritud liikmesriikidele. Brüssel, 3. aprill 2003 Komisjoni nimel komisjoni liige David Byrne [1] EÜT L 224, 18.8.1990, lk 29. [2] EÜT L 315, 19.11.2002, lk 14. [3] EÜT L 8, 14.1.2003, lk 44. [4] EÜT L 291, 7.10.1992, lk 20. [5] EÜT L 196, 25.7.2002, lk 60. --------------------------------------------------
Komisjoni otsus,

10. oktoober 2003,

millega kehtestatakse ajutine erand direktiivist 82/894/EMÜ seoses veiste spongioosse entsefalopaatia esmasest haiguspuhangust teatamise sagedusega

(teatavaks tehtud numbri K(2003) 3561 all)

(EMPs kohaldatav tekst)

(2003/724/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 21. detsembri 1982. aasta direktiivi 82/894/EMÜ loomahaigustest teatamise kohta ühenduses, [1] viimati muudetud määrusega (EÜ) nr 807/2003/EÜ, [2] eriti selle artikli 5 lõiget 2,

ning arvestades järgmist:

(1) Direktiivis 82/894/EMÜ on sätestatud teatavate loomahaiguste, k.a veiste spongioosse entsefalpaatia (BSE) puhangust teatamise eeskirjad ühenduses. Nimetatud direktiivis on sätestatud, et liikmesriigid peavad teatama BSE esmasest haiguspuhangust komisjonile ja teistele liikmesriikidele 24 tunni jooksul. Direktiivis 82/894/EMÜ nähakse ka ette, et BSE teisesest puhangust tuleb komisjonile teatada iga nädal.

(2) Mitmete komisjoni otsustega, millest viimane on otsus 98/12/EÜ, [3] on liikmesriikidele kehtestatud ajutised erandid direktiivi 82/894/EMÜ nõudest teatada BSE esmasest puhangust 24 tunni jooksul. Otsusega 98/12/EÜ kehtestatud ajutise erandiga nähakse ette, et komisjonile tuleb BSE puhangust teatada iga nädal.

(3) BSE haiguspuhangud ühenduses jätkuvad. Võttes arvesse saadud kogemusi, võib teisese haiguspuhangu puhul nõutavat iganädalast BSE puhangust teatamist lugeda piisavaks. Seetõttu on kohane säilitada ajutine erand, mis lubab liikmesriikidel teatada komisjonile BSE esmasest puhangust kord nädalas.

(4) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega,

ON VASTU VÕTNUD KÄESOLEVA OTSUSE:

Artikkel 1

Erandina direktiivi 82/894/EMÜ artikli 3 lõikest 1 teatatakse kuni 31. detsembrini 2007 kõikidest veiste spongioosse entsefalopaatia puhangutest vastavalt kõnealuse direktiivi artiklile 4.

Artikkel 2

Käesolev otsus on adresseeritud liikmesriikidele.

Brüssel, 10. oktoober 2003

Komisjoni nimel

komisjoni liige

David Byrne

[1] EÜT L 378, 31.12.1982, lk 58.

[2] ELT L 122, 16.5.2003, lk 36.

[3] EÜT L 4, 8.1.1998, lk 63.

--------------------------------------------------
Komisjoni otsus,

11. august 2003,

millega kiidetakse Euroopa Ühenduse nimel heaks Euroopa Ühenduse ja Uus-Meremaa vahelise, elusloomade ja loomsete saadustega kauplemise sanitaarmeetmeid käsitleva lepingu lisade muudatused

(EMPs kohaldatav tekst)

(2003/616/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 17. detsembri 1996. aasta otsust 97/132/EÜ Euroopa Ühenduse ja Uus-Meremaa vahelise, elusloomade ja loomsete saadustega kauplemise suhtes kohaldatavaid sanitaarmeetmeid käsitleva kokkuleppe sõlmimise kohta, [1] muudetud otsusega 1999/837/EÜ, [2] eriti selle artikli 3 lõiget 3,

ning arvestades järgmist:

(1) Nõukogu 28. novembri 2002. aasta otsusega 2002/957/EÜ Euroopa Ühenduse ja Uus-Meremaa vahelise, elusloomade ja loomsete saadustega kauplemise sanitaarmeetmeid käsitleva lepingu lisade muutmist käsitleva kokkuleppe sõlmimise kohta kirjavahetuse teel [3] sätestatakse võimalus tunnustada Uus-Meremaa värske liha ja lihatoodete ja teiste loomsete saaduste samaväärsust.

(2) Lepingu ühine korralduskomitee (edaspidi "komitee") väljastas oma 27. ja 28. veebruari 2003. aasta kohtumisel soovituse, mis käsitleb järgmiste loomsete saaduste sertifitseerimissüsteemide samaväärsuse kindlakstegemist: loomasooled, toornahad, lemmikloomatoit, kondid ja nendest valmistatud tooted, töödeldud loomsed valgud, veri ja veretooted, seapekk ja sulatatud rasv, tooraine söötadeks ning farmaatsiaalaseks või tehniliseks kasutuseks ning linnulihast saadud tooted. Selle soovituse tulemusel on asjakohane lepingu V lisa muuta.

(3) Komitee väljastas samal kohtumisel täiendavad soovitused, mis käsitlevad teatavate lepingu lisade muudatusi selleks, et võtta arvesse muutusi vastutavate asutuste haldusstruktuuris, Uus-Meremaa kontaktpunktis ja Uus-Meremaa seadusandluses. Komitee soovitas ka V lisa muutmist seoses BSE suhtes kooskõlas mõlema osapoole kehtivate õigusaktidega võetavate meetmetega.

(4) Ühenduse nimel tuleks need muudatused heaks kiita.

(5) Käesoleva otsusega ettenähtud meede on kooskõlas toiduahela ja loomatervishoiu komitee arvamusega,

ON VASTU VÕTNUD KÄESOLEVA OTSUSE:

Artikkel 1

Vastavalt Euroopa Ühenduse ja Uus-Meremaa vahelise, elusloomade ja loomsete saadustega kauplemise sanitaarmeetmeid käsitleva lepingu artikli 16 alusel loodud ühise korralduskomitee soovitustele kiidetakse käesolevaga Euroopa Ühenduse nimel heaks II, V ja X lisa muudatused. Kirjavahetuse teel sõlmitud kokkuleppe tekst, sealhulgas lepingu lisadesse tehtavad muudatused, lisatakse käesolevale otsusele.

Artikkel 2

Tervise- ja tarbijakaitse peadirektoril on õigus kirjavahetuse teel sõlmitud kokkuleppele alla kirjutada ja see ühenduse suhtes siduvaks muuta.

Artikkel 3

Käesolevat otsust kohaldatakse esimesel kuul pärast seda kuud, millal Uus-Meremaa teatab komisjonile kirjalikult sellest, et Uus-Meremaa siseriiklik menetlus artiklis 1 osutatud muudatuste heakskiitmiseks on lõpetatud.

Brüssel, 11. august 2003

Komisjoni nimel

komisjoni liige

David Byrne

[1] EÜT L 57, 26.2.1997, lk 4.

[2] EÜT L 332, 23.12.1999, lk 1.

[3] EÜT L 333, 10.12.2002, lk 13.

--------------------------------------------------
Komisjoni otsus,

28. mai 2003,

millega muudetakse teist korda otsust 2003/56/EÜ veterinaarsertifikaatide kohta elusloomade ja loomsete saaduste impordiks Uus-Meremaalt

(teatavaks tehtud numbri K(2003) 1788 all)

(EMPs kohaldatav tekst)

(2003/385/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 17. detsembri 1996. aasta otsust 97/132/EÜ Euroopa Ühenduse ja Uus-Meremaa vahelise elusloomade ja loomsete saadustega kauplemise suhtes kohaldatavaid sanitaarmeetmeid käsitleva kokkuleppe sõlmimise kohta, [1] viimati muudetud otsusega 1999/837/EÜ, [2] eelkõige selle artiklit 4,

võttes arvesse nõukogu 12. detsembri 1972. aasta direktiivi 72/462/EMÜ tervishoiu- ja veterinaarkontrolli probleemide kohta veiste, lammaste ja kitsede ning sigade ja värske liha või lihatoodete impordil kolmandatest riikidest, [3] viimati muudetud määrusega (EÜ) nr 1452/2001, [4] eriti selle artikli 11 lõiget 2 ja artikli 22 lõiget 2, ning elusloomade ja loomsete saaduste kolmandatest riikidest importimise sanitaartingimusi ja sertifikaatide näidiseid sätestavate muude direktiivide vastavaid sätteid,

ning arvestades järgmist:

(1) Komisjoni 24. jaanuari 2003. aasta otsusega 2003/56/EÜ veterinaarsertifikaatide kohta elusloomade ja loomsete saaduste impordiks Uus-Meremaalt, [5] viimati muudetud otsusega 2003/331/EÜ, [6] sätestatakse sertifitseerimisnõuded ja ametlike veterinaarsertifikaatide näidised elusloomade ja loomsete saaduste importimiseks Uus-Meremaalt.

(2) Selleks et hõlbustada üleminekut uutele ametlikele veterinaarsertifikaatidele, sätestatakse otsusega 2003/56/EÜ üleminekuperioodiks maksimaalselt 90 päeva. Kõnealust üleminekuperioodi pikendati 30 päeva võrra, et rakendada ühise korralduskomitee 27.–28. veebruaril 2003 toimunud istungil tehtud soovitusi kokkuleppe lisades tehtavate teatavate muudatuste osas.

(3) Kokkuleppepoolte vahel jätkuvad komitee soovituste reguleerimisala käsitlevad arutelud. Samuti on vaja veelgi selgitada kokkuleppe lisade muutmise korda.

(4) Seetõttu on asjakohane pikendada otsuses 2003/56/EÜ sätestatud üleminekuperioodi 30. septembrini 2003.

(5) Seepärast tuleks vastavalt muuta otsust 2003/56/EÜ.

(6) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega,

ON VASTU VÕTNUD KÄESOLEVA OTSUSE:

Artikkel 1

Otsuse 2003/56/EÜ artikkel 4 asendatakse järgmisega:

"Artikkel 4

Üleminekuperioodil lubavad liikmesriigid I lisas sätestatud elusloomade ja loomsete saaduste importi näidissertifikaatide alusel, mida eelnevalt kohaldati 30. septembrini 2003."

Artikkel 2

Käesolevat otsust kohaldatakse alates 1. juunist 2003.

Artikkel 3

Käesolev otsus on adresseeritud liikmesriikidele.

Brüssel, 28. mai 2003

Komisjoni nimel

komisjoni liige

David Byrne

[1] EÜT L 57, 26.2.1997, lk 4.

[2] EÜT L 332, 23.12.1999, lk 1.

[3] EÜT L 302, 31.12.1972, lk 24.

[4] EÜT L 198, 21.7.2001, lk 11.

[5] EÜT L 22, 25.1.2003, lk 38.

[6] ELT L 116, 13.5.2003, lk 24.

--------------------------------------------------
Euroopa Liidu Teataja L 023 , 28/01/2003 Lk 0030 - 0030



Komisjoni otsus, 24. jaanuar 2003, millega muudetakse otsust 2000/258/EÜ, millega määratakse seoses kolmandate riikide laboratooriumide heakskiitmisega eriinstituut, mis kehtestab kriteeriumid, mis on vajalikud selleks, et standardiseerida seroloogilised testid, millega kontrollitakse marutaudi vaktsiini tõhusust (teatavaks tehtud numbri K(2003) 325 all) (EMPs kohaldatav tekst) (2003/60/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 20. märtsi 2000. aasta otsust 2000/258/EÜ, millega määratakse eriinstituut, mis kehtestab kriteeriumid, mis on vajalikud selleks, et standardiseerida seroloogilised testid, millega kontrollitakse marutaudi vaktsiini tõhusust, [1] eriti selle artiklit 4, ning arvestades järgmist: (1) Afssa Nancy on marutaudivastase vaktsineerimisele järgneva seroloogilise testimise referentlaboratoorium ning vastutab laboritevahelise sobivustesti läbiviimise eest, mis on vajalik selleks, et kiita heaks neid seroloogilisi teste teha soovivad laboratooriumid. (2) Afssa Nancy on teinud komisjonile ettepaneku tasemekatse läbinud kolmandate riikide laboratooriumide heakskiitmiseks. (3) Seetõttu on vaja sätestada kord, mille alusel kolmandate riikide laboratooriumide heakskiitmisest teatatakse. (4) Vastavalt tuleks muuta otsust 2000/258/EÜ. (5) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 2000/258/EÜ II lisa viies taane asendatakse järgmisega: "— teha koostööd kolmandates riikides neid analüüse tegevate laboratooriumidega ja edastada komisjonile loetelu nendest laboratooriumidest, mis on läbinud laboritevahelise sobivustesti (tasemekatse). Need loetelud avaldatakse järgmisel veebilehel. http://forum.europa.eu.int/Public/irc/sanco/vets/information" . Artikkel 2 Käesolev otsus on adresseeritud liikmesriikidele. Brüssel, 24. jaanuar 2003 Komisjoni nimel komisjoni liige David Byrne [1] EÜT L 79, 30.3.2000, lk 40. --------------------------------------------------
Euroopa Liidu Teataja L 007 , 11/01/2003 Lk 0084 - 0085



Komisjoni otsus, 10. jaanuar 2003, millega muudetakse Ameerika Ühendriikide ja Šveitsi osas otsust 92/452/EMÜ, millega kehtestatakse kolmandate riikide heakskiidetud embrüokogumisrühmade ja embrüotoomisrühmade nimekirjad veiste embrüote ekspordiks ühendusse (teatavaks tehtud numbri K(2002) 5560 all) (EMPs kohaldatav tekst) (2003/12/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 25. septembri 1989. aasta direktiivi 89/556/EMÜ loomatervishoiu nõuete kohta, millega reguleeritakse koduveiste embrüote ühendusesisest kaubandust ja kolmandatest riikidest importimist,EÜT L 302, 19.10.1989, lk 1 viimati muudetud komisjoni otsusega 94/113/EÜ,EÜT L 53, 24.2.1994, lk 23 eelkõige selle artiklit 8, ning arvestades järgmist: (1) Ameerika Ühendriikide ja Šveitsi pädevad veterinaarteenistused on edastanud taotluse, milles palutakse muuta komisjoni otsusega 92/452/EMÜ EÜT L 250, 29.8.1992, lk 40. (viimati muudetud otsusega 2002/637/EÜ EÜT L 206, 3.8.2002, lk 29) kehtestatud nimekirja, mis hõlmab kõnealuse riigi territooriumil ametlikult heakskiidetud rühmi koduveiste embrüote ühendusse eksportimiseks. (2) Asjaomaste riikide pädevad veterinaarteenistused on komisjonile esitanud tagatised selle kohta, et direktiivi 89/556/EMÜ artiklis 8 sätestatud nõuded on täidetud, ning nad on asjaomased kogumisrühmad ühendusse eksportimiseks ametlikult heaks kiitnud. (3) Seepärast tuleks otsust 92/452/EMÜ vastavalt muuta. (4) Käesoleva otsusega ettenähtud meetmed on kooskõlas toiduahela ja loomatervishoiu komitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 92/452/EMÜ lisas: 1) Ameerika Ühendriikide rühma nr 96ID083 käsitlev rida jäetakse välja; 2) Ameerika Ühendriikide rühma nr 01WI098 käsitlev rida asendatakse järgmisega: "US | | 01WI098 | | Dairyland Veterinary Practice 370 Flower Court Platterville, WI 53818 | Dr Leah Penza" | 3) lisatakse järgmine Ameerika Ühendriikide rühmasid käsitlev rida: "US | | 02ID106 | | Western Genetics, Inc. 2875 E 3000 N Sugar City, ID 83448 | Dr Galen B. Lusk" | 4) lisatakse järgmine Šveitsi rühmasid käsitlev rida: "CH | | CH-ET-1133 | | Embryotransfer Pokorny Murtenstrasse 22 CH-3177 Laupen | Dr Eli Schipper Dr Norbert Stäuber" | Artikkel 2 Käesolevat otsust kohaldatakse alates 31. jaanuarist 2003. Artikkel 3 Käesolev otsus on adresseeritud liikmesriikidele. Brüssel, 10. jaanuar 2003 Komisjoni nimel komisjoni liige David Byrne --------------------------------------------------
Komisjoni otsus,

2. oktoober 2003,

millega muudetakse Kanada nimekirjade osas otsust 92/452/EMÜ, millega kehtestatakse kolmandate riikide heakskiidetud embrüokogumisrühmade ja embrüotoomisrühmade nimekirjad veiste embrüote ekspordiks ühendusse

(teatavaks tehtud numbri K(2003) 3427 all)

(EMPs kohaldatav tekst)

(2003/688/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 25. septembri 1989. aasta direktiivi 89/556/EMÜ loomatervishoiu nõuete kohta, millega reguleeritakse koduveiste embrüote ühendusesisest kaubandust ja kolmandatest riikidest importimist, [1] viimati muudetud määrusega (EÜ) nr 806/2003, [2] eelkõige selle artiklit 8,

ning arvestades järgmist:

(1) Komisjoni otsuses 92/452/EMÜ, [3] viimati muudetud otsusega 2003/391/EÜ, [4] on sätestatud, et liikmesriigid tohivad embrüoid importida ainult sellistest kolmandatest riikidest, kus nad on kogutud, töödeldud ja ladustatud kõnealuses otsuses loetletud embrüokogumisrühmade ja embrüotoomisrühmade poolt. Kanada on palunud teha selle riigi kannete osas kõnealusesse loetellu muudatuse.

(2) Kanada on esitanud tagatised direktiivi 89/556/EMÜ asjakohaste eeskirjade täitmise kohta ning kõnealuse riigi veterinaarteenistused on asjaomase rühma ühendusse eksportimiseks ametlikult heaks kiitnud.

(3) Seepärast tuleks otsust 92/452/EMÜ vastavalt muuta.

(4) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega,

ON VASTU VÕTNUD KÄESOLEVA OTSUSE:

Artikkel 1

Otsuse 92/452/EMÜ lisas asendatakse Kanada rühma nr E 733 käsitlev rida järgmisega:

"CA | | E 733 | E 733 (IVF) | L'Alliance Boviteq Inc19320 Grand Rang St-FrançoisSaint-Hyacinthe, QuébecJ2T 5H1 | Dr Daniel Bousquet Dr Jean Durocher" |

Artikkel 2

Käesolevat otsust kohaldatakse alates 6. oktoobrist 2003.

Artikkel 3

Käesolev otsus on adresseeritud liikmesriikidele.

Brüssel, 2. oktoober 2003

Komisjoni nimel

komisjoni liige

David Byrne

[1] EÜT L 302, 19.10.1989, lk 1.

[2] ELT L 122, 16.5.2003, lk 1.

[3] EÜT L 250, 29.8.1992, lk 40.

[4] ELT L 135, 3.6.2003, lk 25.

--------------------------------------------------